Lav et referat af nedenstående tekst:

Tekst:
Alt virker til at være fryd og gammen i Aalborg Håndbold i disse dage. Søndag trynede de rød-hvide håndboldherrer deres direkte konkurrenter GOG , da de vandt med 35-29 i herrernes håndboldliga. Sejren sendte holdet op på førstepladsen i rækken, og der er ikke noget at sige til, hvis Jan Larsen og kompagni lader armene forblive over hovedet. Mandag kunne den nordjyske klub nemlig præsentere et overskud i millionklassen. Overgår sig selv fra før corona Før skat lyder det syvcifrede overskud på 1.870.000 kroner, og det er 12. år i træk, at klubben leverer et overskud. - Vi oplever fortsat en enorm opbakning fra vores store bagland, der dækker såvel sæsonkortholdere, fans og samarbejdspartnere. Ligeledes er der ingen tvivl om, at effekten af tilgangen af Mikkel Hansen har været med til at gøre en positiv forskel. En effekt vi forventer vil fortsætte i indeværende sæson 2022/23, udtaler Eigild B. Christensen, bestyrelsesformand i Aalborg Håndbold. Gode sportslige resultater har også været med til at få pengekassen til at klirre lidt ekstra. I marts kunne holdet juble over, at de vandt deres anden pokaltitel i klubbens historie. Desuden var EHF Champions League også en god indtægtskilde. Her blev holdet gruppevindere i verdens største turnering. - Vi er ikke bare kommet tilbage til niveauet, vi var på inden corona-pandemien, men faktisk har vi overgået det rent kommercielt, og det flotte overskud er beviset herpå, siger Eigild B. Christensen og fortsætter: - Vores lange venteliste på køb af sæsonkort, samt en lang række nye samarbejdspartnere taler også sit tydelige sprog, ligesom vi nyder en stadig stigende interesse for vores klub. Udvidet organisation skal fortsætte væksten Gennem det seneste år er organisationen i Aalborg Håndbold også vokset yderligere, så der per dags dato er 13 fuldtidsansatte i administrationen. – Vores ambitionsniveau er fortsat højt, og med endnu flere kræfter ombord i organisationen, har vi en forventning om at kunne fortsætte den positive vækst uden for banen, siger Eigild B. Christensen. Klubben har valgt at geninvestere en del af overskuddet i renovering af faciliteterne i Sparekassen Danmark Arena - herunder bedre toiletforhold, samt lydanlæg og lys ved banen til glæde for klubbens fans. Derudover kan spillertruppen og trænerteamet snart se frem til, at de nyrenoverede omklædningsrum bliver indviet. Udvidelsen af tilskuerkapaciteten i Sparekassen Danmark Arena er dog sat på bero grundet de høje materialepriser, men ifølge Eigild B. Christensen er ambitionen fortsat at få plads til flere tilskuere i fremtiden.

Referat:
Med et resultat på 1.870.000 kroner før skat, leverer Aalborg Håndbold for andet år i træk et syvcifret overskud. Det er 12. år i træk, at klubben har sorte tal på bundlinjen.